தியோ வான்கோ தயாரித்த இன்னொரு திரைப்படம் குடியேற்ற எதிர்ப்பாளரும் பாசிசக் கருத்தியலை ஆதரித்தவருமான கொலையுண்ட போர்த்தின் பற்றியது. செப்டம்பர் 11 க்குப் பிற்பாடாக இஸ்லாமியர்கள் மீதான துவேசம் என்பது மேற்கில் அதிகரித்து வருகிறது என்பதில் எந்த விதமான சநதேகமுமில்லை. தியோ வான்கோ ஆத்திரமூட்டுதலின் மூலமும் அவமதிப்பதின் மூலமும் இஸ்லாம் தொடர்பான ஒரு விவாதத்தை ஹாலந்தில் துாண்ட விரும்புவதாகக் குறிப்பிட்டார். இந்த விவாதத்திற்காக இவருக்குத் துணை நின்றவர் சோமாலியாவிலிந்து அகதியாக வந்து ஹாலந்து நாடாளுமன்ற உறுப்பினராக ஆன ஹிர்ஸி அலி எனும் ஒரு ஆப்ரிக்கப் பெண். இஸ்லாமிலிருந்து வெளியேறிய இவர் இஸ்லாமில் பெண் அடிமைத்தனம் குறித்து எழுதி வந்தவர். அவரது திரைக் கதையில் அமைந்த படம்தான் ஸப்மிசன் எனும் குறும்படம்.